
URBROJ: 

PRIJEDLOG

Na temelju članka  109. Zakona o cestama (Narodne novine“ br. 84/11, 18/13, 22/13, 54/13, 148/13, 92/14) članak 35. Zakon o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.) članka 25.  Statuta Grada Omiša (Službeni glasnik Grada Omiš, broj: 4/9, 9/10, 2/13 i 10/13,1/18,8/18 , 2/21 i 13/22 pročišćeni tekst) te Zaključka gradonačelnika Grada Omiša od  ____________godine, oznake KLASA:____________, URBROJ:____________, Gradsko vijeće Grada Omiša na ----. sjednici održanoj dana ------------2026. godine, donosi

ODLUKU
o izmjenama i dopunama Odluke o nerazvrstanim cestama Grada Omiša

Članak 1.
U Odluci o nerazvrstanim cestama Grada Omiša („Službeni glasnik Grada Omiša“, 4/26 ), članak 24. mijenja se i glasi:
„Članak 24.
(1) Priključak i prilaz na nerazvrstanu cestu mora biti izgrađen tako da ne naruši stabilnost trupa ceste, da ne ugrožava sigurnost prometa, da ne oštećuje cestu i postojeći režim odvodnje.
(2) Priključak i prilaz na nerazvrstanu cestu može biti izgrađen samo uz suglasnost Upravnog odjela za komunalno stambenu djelatnost, uređenje prostora i zaštitu okoliša Grada Omiša (u daljnjem tekstu Odjel).
(3) Utvrđivanja posebnih uvjeta i uvjeta priključenja građevne čestice odnosno zgrade na nerazvrstanu cestu utvrđuje Odjel u postupku izdavanja lokacijske dozvole odnosno drugog akta kojim se provode dokumenti prostornog uređenja, a projektanti su dužni u opisu i grafičkom prikazu i/ili elaboratu precizno naznačiti i prikazati način spoja građevne čestice sa postojećom nerazvrstanom cestom u odnosu na sve tehničke karakteristike ( dimenzije, uzdužni i poprečni nagib, podloga, radijus zakrivljenosti i sl.)
(4) Odjel je u svakom pojedinom slučaju dužan procijeniti utjecaj planiranog zahvata u prostoru odnosno očekivane količine prometa vozila i  pješaka na nerazvrstanu cestu vodeći računa o tehničkim karakteristikama iste (širina, nagibi, nogostupi isl.) radi osiguranja sigurnog odvijanja prometa vozila i pješaka.
(5) Radi potrebe proširenja nerazvrstane ceste, gradnje nogostupa i/ili potreba samog održavanja Odjel je ovlašten zahtijevati veću udaljenost građevine od minimuma propisanog odredbama prostorno planske dokumentacije.
(6) Priključke i prilaze na nerazvrstanu cestu moraju održavati vlasnici, posjednici ili korisnici zemljišta koje graniči s nerazvrstanom cestom, na način kako je to uređeno ovom Odlukom.  
(7) Ako vlasnici, posjednici ili korisnici zemljišta iz st. 3. ovoga članka ne održavaju priključak ili prilaz na nerazvrstanu cestu na način propisan ovom Odlukom, priključak ili prilaz na nerazvrstanu cestu popraviti će osoba koja održava nerazvrstane ceste, a o trošku vlasnika, posjednika ili korisnika.“
Članak 2.
Popis nerazvrstanih cesta na području Grada Omiša, koji čini sastavni dio Odluke o nerazvrstanim cestama Grada Omiša, mijenja se i dopunjuje na način utvrđen u Tablici – Izmjene i dopune Popisa nerazvrstanih cesta, koja je sastavni dio ove Odluke.
Članak 3.
Grafički prikaz Popisa nerazvrstanih cesta na području Grada Omiša mijenja se i dopunjuje na način prikazan u grafičkim prilozima koji čine sastavni dio ove Odluke.
Članak 4.
Tablica – Izmjene i dopune Popisa nerazvrstanih cesta i Grafički prilozi čine sastavni dio ove Odluke.
U ostalom dijelu Popis nerazvrstanih cesta i Grafički prikaz nerazvrstanih cesta ostaju neizmijenjeni.


Članak 5.
Ostale odredbe Odluke o nerazvrstanim cestama Grada Omiša ostaju neizmijenjene.
Članak 6.
Ova Odluka stupa na snagu osmoga dana od dana objave u „Službenom glasniku Grada Omiša“.

